92α. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ.281/29/21174 της 21/30 Δεκ. 1976 (ΦΕΚ Β΄1547) Περί καθορισμού της διαδικασίας και των δικαιολογητικών αποζημιώσεως υπαλλήλων δια μη χορηγουμένην εις τούτους κανονικήν άδειαν. Έχοντες υπ’ όψει: Τας διατάξεις του άρθρ.33 του Νόμ.434/1976 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ., αποφασίζομεν: Καθορίζομεν τα της διαδικασίας και των δικαιολογητικών καταβολής αποζημιώσεως εις υπαλλήλους, δια την μη χορήγησιν εις τούτους εν όλω ή εν μέρει της κανονικής αδείας, την οποίαν, συμφώνως προς τας διατάξεις του Υπαλληλικού Κώδικος, δικαιούνται, ως ακολούθως: 1.Εντός του πρώτου δεκαπενθημέρου του μηνός Ιανουαρίου εκάστου έτους ο υπάλληλος εις τον οποίον, κατά την διάρκειαν του προηγουμένου έτους, δεν εχορηγήθη εν όλω ή εν μέρει η κανονική άδεια, την οποίαν ούτος εδικαιούτο, υποβάλλει εις την αρμοδίαν δια την χορήγησιν της αδείας Υπηρεσίαν, αίτησιν νομίμως χαρτοσεσημασμένην, δια της οποίας δηλοί, κατ’ επιλογήν του, εάν αιτήται την λήψιν αποζημιώσεως δια την μη χορηγηθείσαν κανονικήν άδειαν ή την χρήσιν ταύτης κατά το επόμενον έτος. Εις περίπτωσιν μη υποβολής υπό του υπαλλήλου τοιαύτης αιτήσεως, εντός της ως άνω αποκλειστικής προθεσμίας, λογίζεται ότι συντρέχει υπέρ του υπαλλήλου τούτου μόνον το δικαίωμα μεταφοράς προς χρήσιν κατά το επόμενον έτος της μη χορηγηθείσης κανονικής αδείας. 2.Δια την μη χρήσιν εντός του επομένου έτους της εκ του προηγουμένου τοιούτου μεταφερθείσης κανονικής αδείας, ο υπάλληλος δικαιούται μόνον αποζημιώσεως, μη επιτρεπομένης της περαιτέρω μεταφοράς της αδείας ταύτης. 3.Η αρμοδία υπηρεσία, προκειμένης δηλώσεως του υπαλλήλου περί μεταφοράς της μη χορηγηθείσης εις τούτον κανονικής αδείας εις το επόμενον έτος ή μη υποβολής της κατά την παρ.1 αιτήσεως περί αποζημιώσεως αυτού δια την μη χορηγηθείσαν κανονικήν άδειαν, προέρχεται εις σχετικήν σημείωσιν εν τω βιβλίω αδειών, προκειμένης δε δηλώσεως του υπαλλήλου περί αποζημιώσεώς του ή εις περίπτωσιν αποζημιώσεως τούτου, κατ’ εφαρμογήν της παρ.2, μεριμνά δια την εκκαθάρισιν της σχετικής αποζημιώσεως. Σελ.316,712(α) 4.Η κατά το δεύτερον εδάφιον της παρ.3 του άρθρ.33 του Νόμ.434/1976 αποζημιώσεως υπολογίζεται βάσει των αποδοχών του υπαλλήλου της 31ης του μηνός Δεκεμβρίου του έτους καθ’ ο δεν εχορηγήθη η άδεια ή του εις ο αύτη είχε μεταφερθή. 5.Η αποζημίωσις ορίζεται όπως εκκαθαρίζεται υπό της αρμοδίας δια την εκκαθάρισιν των τακτικών μηνιαίων αποδοχών του υπαλλήλου Υπηρεσίας. Η Υπηρεσία αύτη προέρχεται εις την σύνταξιν μισθοδοτικής καταστάσεως, κατά τα κεκανονισμένα, προς πληρωμήν της αποζημιώσεως δια μη χορηγηθείσαν άδειαν εις τους δικαιουμένους ταύτης υπαλλήλους, περιλαμβάνουσαν, πλην των λοιπών στοιχείων, τον βασικόν μισθόν των υπαλλήλων μετά των επ’ αυτού προσαυξήσεων λόγων τριετιών και πολυετούς υπηρεσίας (κεχωρισμένως), το ποσόν της προκυπτούσης δι’ εκάστην ημέραν μη χορηγηθείσης αδείας αποζημιώσεως, τον αριθμόν της μη χορηγηθείσης ανά υπάλληλον ημερών αδείας, το συνολικόν ποσόν της προκυπτούσης αποζημιώσεως, τας αναλογούσας κατά νόμον κρατήσεις και το συνολικόν καθαρόν ποσόν της δικαιουμένης παρ’ εκάστου τούτων αποζημιώσεως, μετά την αφαίρεσιν των νομίμων κρατήσεων. 6.Η κατά την προηγουμένην παράγραφον μισθοδοτική κατάστασις, μετά σχετικής βεβαιώσεως της οικείας Υπηρεσίας ότι άπαντες οι εν τη καταστάσει αναφερόμενοι υπάλληλοι δεν έλαβον τας έναντι εκάστου τούτων αναγραφομένας ημέρας κανονικής αδείας θα διαβιβάζεται εις το αρμόδιον Ταμείον προς εξόφλησιν. Η κατά το προηγούμενον εδάφιον βεβαίωσις δύναται να ενεργήται και επί του σώματος της εκκαθαριστικής της αποζημιώσεως μισθοδοτικής καταστάσεως. 7.Η σχετική δαπάνη θα καταλογίζεται υπό 0287 Κ.Α.Ε. και κατονομασίαν «Αποζημίωσις λόγω μη χορηγηθείσης κανονικής αδείας» του προϋπολογισμού των οικείων Υπουργείων προκειμένου περί υπαλλήλων του Δημοσίου, υπό τον αυτόν δε Κ.Α.Ε. του προϋπολογισμού των Νομικών Προσώπων Δημοσίων Δικαίου, προκειμένου περί υπαλλήλων των νομικών τούτων προσώπων. Η παρούσα δημοσιευθήτω δια της Εφημερίδος της Κυβερνήσεως. 2.Ε.β.92α Υπαλληλικός Κώδικας